PATVIRTINTA

Klaipėdos Tauralaukio progimnazijos

direktoriaus 2024 m. liepos d.

įsakymu Nr. V-

KLAIPĖDOS TAURALAUKIO PROGIMNAZIJOS

METODINĖS TARYBOS IR METODINIŲ GRUPIŲ NUOSTATAI

I. SKYRIUS

BENDROSIOS NUOSTATOS

1. Šie metodinės tarybos nuostatai (toliau – Nuostatai) taikomi Klaipėdos Tauralaukio progimnazijos (toliau – Progimnazija) mokytojų metodinei tarybai ir visų dalykų metodinėms grupėms.

2. Metodinė taryba – mokomųjų dalykų metodinės grupės deleguotus narius jungianti grupė, kuri organizuoja ir koordinuoja metodinių grupių veiklą.

3. Mokomųjų dalykų metodinė grupė (toliau – metodinė grupė) – Progimnazijoje pagal pradinio ugdymo ir pagrindinio ugdymo sritis susibūrusi mokytojų grupė.

4. Metodinės tarybos nuostatai reglamentuoja metodinės veiklos tikslą ir uždavinius, Metodinės tarybos sudarymo ir veiklos principus, Metodinės tarybos ir metodinių grupių funkcijas, veiklos organizavimą.

5. Metodinė taryba ir metodinė grupė savo veikloje vadovaujasi Lietuvos Respublikos švietimo įstatymu, Lietuvos Respublikos švietimo, mokslo ir sporto ministerijos norminiais aktais, Progimnazijos nuostatais, Progimnazijos Direktoriaus patvirtintais dokumentais ir šiais Nuostatais.

II SKYRIUS

METODINĖS VEIKLOS TIKSLAS IR UŽDAVINIAI

6. Metodinės veiklos tikslas – sudaryti sąlygas nuolat tobulinti kvalifikaciją ir kompetenciją, reflektuoti savo darbą, ieškoti iškilusių problemų sprendimų, aptarti ir skleisti gerąją patirtį, plėtoti pedagoginę saviraišką ir kūrybiškumą, įgyvendinti inovacijas, siekti ugdymo kokybės.

7. Metodinės veiklos uždaviniai:

7.1. telkti mokytojus įgyvendinti šalies ir regiono švietimo politiką;

7.2. užtikrinti metodinį ir dalykinį mokytojų bendradarbiavimą;

7.3. skleisti pedagogines ir metodines naujoves, dalytis gerąja pedagogine patirtimi, skatinti ją;

7.4. padėti mokytojui pasirengti atestacijai.

III SKYRIUS

METODINĖS TARYBOS IR METODINIŲ GRUPIŲ SUDARYMAS IR VEIKLOS PRINCIPAI

8. Metodinę tarybą sudaro metodinių grupių deleguoti atstovai (po 1 iš kiekvienos). Metodinė taryba sudaroma trejiems metams. Metodinės tarybos sudėtis tvirtinama Progimnazijos direktoriaus įsakymu. Metodinei tarybai vadovauja dvejiems metams atviru balsavimu mokytojų taryboje išrinktas pirmininkas, kuris, šaukdamas posėdžius, apie laiką ir svarstyti parengtus klausimus informuoja narius ne vėliau kaip prieš 3 dienas iki posėdžio datos. Pirmininkas atstovauja Metodinei tarybai ir vadovauja jos veiklai, sekretorius tvarko Metodinės tarybos dokumentaciją, Metodinė taryba pirmo posėdžio metu išsirenka sekretorių. Metodinės tarybos veiklą koordinuoja direktoriaus įsakymu paskirtas koordinatorius. Juo skiriamas vienas iš direktoriaus pavaduotojų ugdymui.

9. Metodinės tarybos koordinatorius rūpinasi efektyviu tarybos darbu, kartu su Metodinės tarybos pirmininku rūpinasi posėdžiams reikalingos medžiagos parengimu, priimtų sprendimų pateikimu suinteresuotiems asmenims. Metodinės tarybos pirmininkas mokslo metų pabaigoje atsiskaito mokytojų tarybos nariams. Visi metodinės tarybos susirinkimai protokoluojami, Po susirinkimo protokolai atnešami į raštinę, užregistruojami ir atiduodami archyvavimui.

10. Metodinė taryba savo veiklą vykdo per mokytojų metodines grupes. Progimnazijoje veikia šios metodinės grupės:

10.1. ikimokyklinio ir priešmokyklinio ugdymo mokytojų;

10.2. kalbų mokytojų;

10.3. menų mokytojų;

10.4. tiksliųjų ir gamtos mokslų mokytojų;

10.5. socialinių mokslų ir dorinio ugdymo mokytojų;

10.6. pradinio ugdymo mokytojų;

10.7. pagalbos mokiniui specialistų.

11. Metodinės grupės darbas organizuojamas vadovaujantis demokratijos, viešumo, kolegialumo ir procedūrų skaidrumo principais. Metodinės grupės susirinkimai rengiami pagal Progimnazijos veiklos planą, bet ne rečiau kaip kartą per du mėnesius. Susirinkimą kviečia metodinės grupės pirmininkas savo iniciatyva. Neeiliniai Metodinės tarybos ar metodinių grupių posėdžiai gali būti sušaukti ir administracijos pageidavimu.

IV SKYRIUS

METODINĖS TARYBOS IR METODINIŲ GRUPIŲ FUNKCIJOS

12. Metodinės Tarybos funkcijos:

12.1. kartu su Progimnazijos direktoriumi ir jo pavaduotojais ugdymui nustato mokytojų metodinės veikos prioritetus Progimnazijoje;

12.2. koordinuoja Progimnazijos veikiančių metodinių grupių veiklą, telkdama mokytojus ugdymo dermei, tęstinumui ir kokybei užtikrinti;

12.3. aptaria Progimnazijos mokytojų kvalifikacijos tobulinimo poreikius, nustato jos prioritetus;

inicijuoja mokytojų bendradarbiavimą, gerosios pedagoginės patirties sklaidą, bendradarbiavimą su Progimnazijos steigėjais, mokytojų asociacijomis, kitomis nevyriausybinėmis organizacijomis, švietimo pagalbos įstaigomis, mokytojų rengimo institucijomis;

12.4. vertina mokytojų metodinius darbus bei mokytojų praktinę veiklą bei teikia rekomendacijas mokytojų ir pagalbos mokiniui specialistų (išskyrus psichologus) atestacijos komisijai.

13. Metodinės grupės funkcijos:

13.1. racionaliai derina ugdymo srities, dalyko, toje pačioje klasėje dirbančių mokytojų ugdymo veiklos planavimą, mokinių pasiekimų vertinimą, vadovėlių ir mokymo priemonių pasirinkimą;

aptaria naujus dokumentus, metodikos naujoves, dalykų integraciją, mokytojų sukauptą patyrimą;

tariasi dėl bendrojo ugdymo dalykų planų rengimo principų ir tvarkos, pasirenkamųjų ugdymo dalykų;

13.2. nagrinėja ugdymo sėkmingumą, mokinių pažangą ir jų pasiekimus, pedagogines problemas, dalijasi gerąja patirtimi;

13.3. keičiasi informacija ir bendradarbiauja su kitomis metodinėmis grupėmis;

13.4.dalyvauja Progimnazijos olimpiadų, konkursų, kitų renginių ir švenčių organizavime;

13.5. užtikrina gabių mokinių dalyvavimą miesto, respublikos olimpiadose, konkursuose, projektuose;

13.6. teikia siūlymus metodinės veiklos organizavimo klausimais Progimnazijos metodinei tarybai, direktoriui, pavaduotojui ugdymui, mokytojų tarybai.

V SKYRIUS

METODINĖS TARYBOS METODINIŲ GRUPIŲ NARIŲ TEISĖS IR PAREIGOS

14. Metodinės tarybos nariai turi teisę:

14.1. gauti iš Progimnazijos direktoriaus, švietimo pagalbos įstaigų ir kitų institucijų informaciją, reikalingą Metodinės tarybos darbui;

14.2. susipažinti su Metodinės tarybos, kurios darbe jie dalyvauja, turima medžiaga;

14.3. inicijuoti klausimų svarstymą Metodinės tarybos susirinkimuose;

15. Metodinės tarybos narių pareigos:

15.1. laikytis Progimnazijos vidaus tvarką nustatančių dokumentų reikalavimų;

15.2. dalyvauti Metodinės tarybos susirinkimuose, vykdyti bendrus susitarimus;

15.3. bendradarbiauti su mokytojais, kad būtų pasiekti mokymo tikslai;

16. Metodinės tarybos narys neturi teisės dalyvauti balsavime svarstant klausimus, su kuriais jis yra tiesiogiai susijęs arba jeigu jo balsavimas gali sukelti privačių ir viešųjų interesų konfliktą. Apie tokią galimybę jis privalo pranešti Metodinei tarybai prieš balsavimą.

17. Metodinės grupės nariai turi teisę:

17.1. aptarti mokinių mokymosi poreikius;

17.2. atrinkti, integruoti ir derinti dalykų mokymo turinį, susitarti dėl ilgalaikių, trumpalaikių mokomųjų dalykų planų rengimo principų ir tvarkos;

17.3. parinkti vadovėlius ir mokymo priemones, aptarti jų naudojimą, įvertinti ugdymo procese mokinių sukauptą patyrimą; susitarti dėl mokinių pasiekimų ir pažangos vertinimo būdų;

17.4. dalintis gerąja patirtimi.

18. Metodinės grupės narių pareigos:

18.1. konsultuotis tarpusavyje ir su švietimo pagalbos specialistais dėl specialiųjų poreikių mokinių ugdymo, pedagoginių problemų sprendimo būdų ir darbo metodikos;

18.2. dalyvauti diagnozuojant mokinių pasiekimus;

18.3. aptarti kvalifikacijos kėlimo poreikius, juos derinti su Progimnazijos veiklos tikslais;

18.4. keistis informacija ir bendradarbiauti su Progimnazijos ir kitų progimnazijų metodinėmis grupėmis;

18.5. teikti siūlymus Metodinei tarybai dėl ugdymo turinio formavimo ir ugdymo organizavimo gerinimo;

18.6. laikytis Progimnazijos vidaus tvarką nustatančių dokumentų reikalavimų.

19. Susirinkime gali dalyvauti ir kviestiniai asmenys. Kiekvienais metais iki sausio 1 d. Metodinė taryba aprobuoja metodinių grupių veiklos planus kalendoriniams metams ir teikia pasiūlymus darbo grupei, rengiančiai Progimnazijos veiklos planą.

VI SKYRIUS

DARBO APMOKĖJIMAS

20. Už darbą Metodinėje taryboje yra apmokama pagal susitarimą. Esant lėšų, Metodinės tarybos nariams gali būti mokama už papildomai atliktas svarbias užduotis.